open-index/open-wikipedia-markdown huggingface dataset:
Swing (Duke Robillard)

**Swing** on Roomful of Blues -yhtyeessä uraansa aloitelleen ja sittemmin The Pleasure Kings -yhtyettä johtaneen yhdysvaltalaisen kitaristi ja laulaja Duke Robillardin studioalbumi vuodelta 1987.

Albumin ovat tuottaneet Scott Billington ja Robillard. Tuotantoyhtiö on Bee's Knees. Tuotantoapulaisena on ollut Steve Rizzo. Äänittäjänä on ollut Gragg Lunsford Blue Jay Studiossa Massachusettsin Carlislessa syyskuussa 1986. Toinen ääniteknikko ja miksaaja on ollut Rob Feaster ja äänitysapulaiset Stephen Seltzer, Mark Tanzer ja Mark Wessel. Albumin on masteroinut Tom Coyne studiossa nimeltä Frankford/Wayne New Yorkissa.

Yhdysvalloissa levyn on julkaissut Massachusettsin Cambridgessa toimiva Rounder Records ja Euroopassa lisenssillä Middlesexin Brentfordissa toimiva Demon Records.

Levykannen valokuvat on ottanut Richard Hurley ja ulkoasusta on vastannut tuottaja Billington.

Esittelytekstin on tehnyt Helen Oakley Dance, joka on kirjoittanut myös elämäkertakirjan T-Bone Walkerista.

## Kappaleet

A-puoli

# Cadillac Slim (Sid Catlett) - 4:34
# Jumpin' Blues (Jay McShann – Charlie Parker) – 4:22
# Exactly Like You (Jimmy McHugh – Dorothy Fields) – 5:40
# Glide On (Jack Wilson) – 7:50

B-puoli

# Zot (Duke Robillard) – 3:10
# I'll Always Be in Love with You (Ruby Herman – Bud Green – Sam H. Stept) – 3:32
# Shufflin' with Some Barbeque (Duke Robillard) – 5:45
# Durn Tootin' (Tiny Grimes) – 4:47
# You'd Better Change Your Ways (William Garfield Greaves – Milt Gabler) - 2:54
# Jim Jam (Duke Robillard – Jim Kelly) – 4:06

Kappaleen "Exactly Like You" julkaisuyhtiö on CBS ja muiden Copyright Control.

## Muusikot

* Duke Robillard – kitara ja laulu
* Scott Hamilton – tenorisaksofoni
* Chris Flory – rytmikitara, ensimmäinen soolo kappaleella "Glide On"
* Jim Kelly – kitara kappaleella "Jim Jam" (toinen soolo)
* Mike LeDonne – piano ja urut
* Phil Lanagan – basso
* Chuck Riggs – rummut

Scott Hamilton esiintyy yhtiön Carl Jefferson and Concord Jazz Records suosiollisella luvalla.

## Lähteet

* Duke Robillard LP *Swing* (Rounder Europa REU 1019, 1987)
Antikkala

**Antikkala** on kylä Mynämäen kunnan  Mietoisissa, Varsinais-Suomessa. Se sijaitsee Laajoen rannalla, Sydänperän ja Hietamäen kylän välissä.

## Historia

Antikkalan kylässä on sijainnut kaksi taloa, Antintalo ja Haijala eli Hajala. Molemmat tiloista ovat olleet rälsseinä. Antintalo kuului myös Turun tuomiokirkon omaisuuteen vuodesta 1421. Kirkontilojen peruutusten myötä Antintalo joutui kruunun haltuun vuonna 1555, mutta Haijala säilyi rälssitilana vielä ison reduktion jälkeenkin. Antintalosta tuli yksi Mietoisten ensimmäisistä perintötiloista vuonna 1761.

Antintaloon kuului 1900-luvun alussa myös Lehtimäen torppa. Lisäksi tilan mailla asui mäkitupalaisia. Haijalaan kuulunut Mäkilän torppa puolestaan liitettiin myöhemmin Karjalan kuntaan. Sodan jälkeinen asutus on syntynyt jo pääasiassa olemassa olevan rakennuskannan yhteyteen.

## Kylämaisema ja luonto

Antikkalan kyläkeskus on sijoittunut Laajoen länsirannalle, alavalle maalle ja on peltoaukeiden ympäröimä. Kylän pellot yltävät pohjoisessa Uudenkaupungin rataan asti. Kylän pellot jakautuvat kahteen erilliseen osaan, jotka Hietamäen ja Ravean kylän maat erottavat toisistaan. Kylän asutus on sijoittunut pääasiassa Hietamäentien läheisyyteen tai Lauttanpäässä sijaitsevalle erillisalueelle Pyheen taajamaan. Myös Pyheen sahan tyhjilleen jääneet rakennukset sijaitsevat kylässä.

## Lähteet

* 

* 

### Viitteet
Lorenzen Wright

**Lorenzen Wright** (4. marraskuuta 1975 Memphis, Tennessee – 19. heinäkuuta 2010 Memphis, Tennessee) oli yhdysvaltalainen koripalloilija.

Los Angeles Clippers varasi Wrightin NBA:han . Hän oli koko tilaisuuden seitsemäs varaus. Wright aloitti ammattilaisuransa Los Angelesissa kaudella 1996–1997. Los Angelesissa Wright pelasi kolme kautta, kunnes siirtyi kaudeksi 1999–2000 Atlanta Hawksiin, jota edusti kaksi kautta.

Wright pelasi 2001–2006 Memphis Grizzliesissä. Kaudeksi 2006–2007 Wright palasi Atlantaan. Seuraavalla kaudella hänet kaupattiin viiden pelaajan vaihdossa Sacramento Kingsiin. Atlanta hankki Sacramentosta Mike Bibbyn auttamaan joukkuetta pudotuspeleissä. Wrightin lisäksi Sacramentoon siirtyivät Anthony Johnson, Shelden Williams ja Tyronn Lue. Kauden 2008–2009 Wright pelasi Cleveland Cavaliersissa.

Wright katosi 19. heinäkuuta 2010 kotimatkallaan Memphisistä Atlantaan, ja hänet löydettiin myöhemmin kuolleena Memphisin läheisestä metsästä. Häntä oli ammuttu monta kertaa. Heinäkuussa 2019 Wrightin ex-vaimo Sherra Wright tunnusti avunannon murhaan ja sai 30 vuoden tuomion.  Ampuja sai maaliskuussa 2022 elinkautisen. 

Lorenzen ja Sherra Wrightilla oli seitsemän lasta, joista yksi kuoli alle vuoden ikäisenä.

Lorenzen Wrightin isä Herbert Wright oli myös koripalloilija, joka pelasi ammattilaisena muun muassa Suomessa.

## Lähteet
Ymmärtävä oppiminen

**Ymmärtävä oppiminen** on opetuksen suuntaus, joka korostaa syvällisen ymmärryksen merkitystä tietojen ulkoaoppimisen sijaan. Ymmärtävä oppiminen tarkoittaa, että oppimisesta seuraa kyky 1) löytää ja käyttää opittua uusissa tilanteissa, 2) perustella ja argumentoida sekä 3) liittää opittua laajempiin yhteyksiin.

Käsitteiden ymmärtäminen etenee asteittain.
# Oppija kykenee toistamaan opittua (on tapahtunut ulkoaoppiminen)
# Oppija kykenee hyödyntämään tietoa tutussa asiayhteydessä (on tapahtunut käsitteellinen muutos)
# Oppija kykenee soveltamaan tietoa uusiin tilanteisiin ja kykenee ongelmanratkaisuun (on tapahtunut siirtovaikutus)

Ymmärtävää oppimista voidaan tukea sopivilla pedagogisilla malleilla, kuten tutkivalla oppimisella, sekä useilla soveltuvilla opetusmenetelmillä. 

## Katso myös
* Aktiivinen oppiminen
* Yhteisöllinen oppiminen
* Bloomin taksonomia

## Lähteet
*
Ulkoaoppiminen

**Ulkoaoppiminen** on opetuksen suuntaus, joka korostaa asioiden muistiin painamisen ja palauttamisen tärkeyttä. Muistaminen on Bloomin taksonomiassa kaikkein vähäarvoisin kognitiivinen taito ja sen merkitys nykyisessä tietoyhteiskunnassa on yhä vähäisempi. Tästä syystä opetuksen kehittämisessä keskitytäänkin kehittyneemmiksi väitettyihin pedagogisiin ratkaisuihin, kuten ymmärtävään oppimiseen, yhteisölliseen oppimiseen sekä ongelmalähtöiseen ja tutkivaan oppimiseen.
The Very Best of Peter Green

**The Very Best of Peter Green** on kokoelma-albumi kitaristi, laulaja ja lauluntekijä Peter Greenin tuotannosta. Levy on ilmestynyt Wise Buy -merkillä vuonna 1998 ja kappaleet on lisensoitu Creole Records -yhtiöltä. Kannen valokuvan Greenistä on toimittanut Redferns, ja levykannen on suunnitellut Studio Van Dijken Enschedestä.

## Kappaleet

# In the skies (P.A. Green / J.S. Green) - 3:48
# Slaybo day (P.A. Green / T. White / R. Isadora / L. Langton / P. Bardons) - 5:06
# Apostle (P.A. Green) - 3:12
# Loser two times (M.D. Green) - 4:31
# Baby when the sun goes down (M.D. Green) - 5:36
# One woman love (M.D. Green) - 5:33
# Time for me to go (M.D. Green) - 3:55
# The clown (M.D. Green) - 6:04
# Proud pinto (P.A. Green) - 3:42
# Bullet in the sky (M.D. Green) - 3:24
# Last train to San Antone (M.D. Green) - 5:33
# Whatcha gonna do (M.D. Green) - 3:50
# Woman don’t (P.A. Green) - 5:03
# Bandit (P.A. Green / M.D. Green) - 2:58

"Bandit" on instrumentaalikappale.

## Lähteet

* *The Very Best of Peter Green* CD (Wise Buy WB 886002, 1998)
Ensiapuosasto

**Ensiapuosasto** (*All Saints*) on australialainen televisiosarja, joka kuvaa elämää sydneyläisessä sairaalassa. Sarjaa tuotettiin vuosina 1998–2009 kaikkiaan 12 tuotantokautta ja yhteensä 493 jaksoa. Sarja oli yksi Australian suosituimmista ja saavutti suosiota myös Britanniassa, Belgiassa ja Iranissa. Sarja ja sen näyttelijät voittivat kotimaassaan lukuisia palkintoja.

Suomessa sarjaa on esittänyt Yle TV2. Saman suomalaisnimen saanutta yhdysvaltalaista komediasarjaa *E/R* esitti Kolmoskanava 1980-luvun lopulla.

## Lähteet

## Aiheesta muualla
*
Makeaa myrkkyä (albumi)

**Makeaa myrkkyä** on suomalaisen Puolikuu-yhtyeen studioalbumi vuodelta 1992. Albumin on tuottanut Janne Louhivuori ja julkaissut Flamingo Music.

Levy on äänitetty Base-Beat-studioilla toukokuun 1990 ja lokakuun 1991 välisenä aikana. Dan Tigerstedt on miksannut albumin marraskuussa 1991 Finnvox-studioilla. Kasettimasteroinnin on tehnyt Henri Nuorivaara.

Kannen suunnittelun ja kuvat on tehnyt lavi/Vernissa.

## Kappaleet
;A-puoli
# 
# 
# 
# 
# 

;B-puoli
# 
# 
# 
# 
# 
# 

Kappaleet on tehnyt Kari Pesonen lukuun ottamatta kappaletta "Takapenkkitaivas", jonka on sanoittanut Janne Louhivuori ja kappaletta "Janetta", jonka on sanoittanut Twiggy Oliver.

Kappaleen "Toukokuu" on sovittanut Jukka Asiala ja muut Janne Louhivuori yhdessä koko yhtyeen kanssa.

## Kokoonpano
* Kari Pesonen – laulu, kitara, huuliharppu
* Kai Jämsä – kitara, laulu
* Jukka Asiala – basso, kitara, laulu
* Arto Häkkänen – rummut

sekä Janne Louhivuori – "yleinen partiotoiminta".

## Lähteet
* Puolikuu MC *Makeaa myrkkyä* (Flamingo Music FGK 4058, 1992)
Luettelo Suomen pitäjistä

Suomen pitäjillä voidaan tarkoittaa kirkkopitäjää tai hallintopitäjää.

*Luettelo Suomen kirkkopitäjistä
*Luettelo Suomen hallintopitäjistä
Maan kätkemät

**Maan kätkemät** on vuonna 2008 julkaistu Reeta Aarnion lasten ja nuorten fantasiaromaani.

Aarnio on kertonut saaneensa ajatuksen *Maan kätkemiin*, kun hän alkoi kuvitella, minkälaisia fantasiaolentoja voisi olla juuri Suomessa. Muinaiset suomalaiset ajattelivat, että kaikilla asioilla oli henkiä ja haltijoita. Tämä ilmeni taikavoimana, väkenä. Kirjan loitsut on kirjoitettu suomalaista runomittaa väljästi mukaillen.

## Vastaanotto
*Maan kätkemät* sai kiitosta toimivasta seikkailukertomuksen yhdistämisestä suomalaiseen kansanperinteeseen. *[[Kainuun Sanomat|Kainuun sanomien]]* arvostelijan Mikko Niinisen mukaan viimeinen silaus jää kuitenkin puuttumaan: juoni tuntuu turhan yksinkertaiselta.

## Lähteet

## Aiheesta muualla
* Mervi Heikkilä: Saako lastenkirjassa olla pelottavia kuvia? Ilkka 7.11.2008.
* Mari Viertola: Kansanperinne herää eloon nuortenromaaneissa. Turun sanomat 6.1.2009.
* Maria Loikkanen: Tarina maasta ja sen väestä. Onnimanni 2009.
Pesäpallon etenijäkuninkaalliset

Pesäpallon SM-sarjassa on valittu on valittu parhaat etenijät vuodesta 1962 lähtien. Pääsääntöisesti voittaja on ollut runkosarjassa eniten juoksuja tuonut pelaaja. Vuosina 1963–1964 titteli ratkesi kuitenkin arvostelupistein.

Miesten palkinnon ovat useimmiten voittanut Sami Haapakoski (seitsemän kertaa) ja naisten palkinnon Tuula Rantanen (viisi kertaa).

## Etenijäkuninkaalliset

### Miehet
:

### Naiset
:

## Lähteet
* Pesäpallon vuosikirja 1997 – sivu 219
* http://www.pesis.fi/pesapalloliitto/historia/pelaajatilastot/parhaat-etenijat-kausittain/ 

### Viitteet
Laturin maanjäristys

**Laturin maanjäristys** tapahtui 30. syyskuuta 1993 Maharashtran osavaltiossa Intiassa. Järistyksessä kuoli 9&nbsp;748 ihmistä, 30&nbsp;000 loukkaantui ja Laturin ja Osmanabadin alueet kärsivät suuria tuhoja. Vaikutukset havaittiin suuressa osassa Keski- ja Etelä-Intiaa.

## Lähteet
Haijainen (Mietoinen)

**Haijainen** on kylä Mynämäen kunnan  Mietoisissa, Varsinais-Suomessa. Se sijaitsee Mynäjoen pohjoispuolella, noin kilometrin päässä Mietoisten keskustasta.

## Historia

Ensimmäinen kirjallinen maininta Haijaisten kylästä on vuodelta 1472. Kylä on ollut aikanaan yksi Mietoisten suurimmista. Vielä 1600-luvulla kylässä oli kuusi taloa Jaakkola, Juusela, Junnila ja Rekola sekä kaksi muuta, nimeltään tuntematonta tilaa jotka yhdistyivät Junnilaan ja Rekolaan vuosisadan aikana. Kylän tilat ovat Rekolaa lukuun ottamatta olleet rälssitiloja aina 1670-luvulle saakka, jolloin kruunu otti kylän maat haltuunsa. Jaakkolan tila ostettiin uudelleen perintötilaksi vuonna 1790, muut talot puolestaan lunastettiin 1800-luvun aikana. Viimeiset lunastukset tapahtuivat vuosina 1846 ja 1859.

1900-luvun alussa Haijaisten tilalla oli asui myös kaksi mäkitupalaista ja suutari. Junnilasta lohkottiin 1910-luvulla Vuorelan sekä Sisarluodon tilat ja Rekolasta lohkottiin Päivölän ja Metsolan tilat 1920-luvulla. Itse Rekolan kantatila autioitui myöhemmin.

## Kylämaisema ja luonto

Haijaisten vanha kyläasutus sijaitsee molemmin puolin Unikankareentietä, noin kilometrin etäisyydellä Mietoisten keskustasta. Myös kylän uudempi asutus sijaitsee tien tuntumassa, kylän lounaispuoli taas koostuu laajoista peltoaukeista.

## Lähteet

* 

* 

### Viitteet

## Aiheesta muualla
* Haijaisten kylän paikannimistöä WirmoWikissä
Frankston

**Frankston** on pieni kaupunki Andersonin piirikunnassa Texasissa Yhdysvalloissa. Vuoden 2010 väestönlaskennan mukaan kaupungissa asui 1&nbsp;210 asukasta, ja sen kokonaispinta-ala oli 6,42 neliökilometriä. Frankstonin tunnettuimpia julkisuuden henkilöitä on rumpali Frank Beard.

## Lähteet
Komisario De Luca

**Komisario De Luca** (*Il Commissario De Luca*) on italialainen 2008 valmistunut rikossarja. Sen on tuottanut Rai Fiction. Sarjan pääosissa esiityvät Alessandro Prezioni (Achille De Luca), Corrado Fortuna (Leopoldo Pugliese), Stefano Pesce (Guido Leonardi) ja Raffaella Rea (Valeria). 

Carlo Lucarellin romaaneihin perustuva sarja sijoittuu vuosien 1938-1948 väliselle ajalle. Sarja seuraa rikospoliisi Achille De Lucan työtä Bolognassa ja Adrianmeren rantamilla sodan aikana ja fasismista toipuvassa Italiassa. De Luca haluaa vain tehdä hyvää poliisityötä "vaikka hänen sitten pitäisi pidättää itse Mussolini". Tämä asenne ajaa hänet monesti nokakkain arvostaan tietoisten fasistien tai aatelisten kanssa. Lopputuloksena tutkimuksistaan hän kuitenkin löytää totuuden vaikka se jättääkin hänelle monesti pahan maun suuhun.

Sarjaa on tehty neljä jaksoa. Suomessa sarjaa esitti Yle TV2 vuoden 2010 elo- syyskuussa.

## Jaksot
# **Epävirallinen tutkimus** (Indagine non autorizzata): Vuosi on 1938. Rannalta läheltä Mussolinin huvilaa löytyy tytön ruumis ja syyllisen etsintä käy poliisille perin tukalaksi. (Esitetty 12.8.2010)
# **Tiedonanto** (Carta Bianca): Vuosi 1945. Komisario de Luca tunnetaan miehenä, joka pelasti Mussolinin hengen. Kunnia on kyseenalainen, sillä tutkiessaan bolognalaisen merkkihenkilön murhaa, joutuu de Luca partisaanien tappolistalle. (Esitetty 19.8.2010)
# **Pilvinen kesä** (Estate torbida): Kesäkuu 1945. Koko Pohjois-Italia on yhä sekasorrossa natsimiehityksen jäljiltä. Komisario de Luca pakenee kohti etelää, mutta pysäytetään ja häntä pyydetään tutkimaan pikkukaupungissa tehtyä murhaa. (Esitetty 26.8.2010)
# **Via delle oche** (Via delle Oche): Vuosi 1948. De Luca pääsee palaamaan Bolognaan vasta tällöin, keskelle kiivasta vaalitaistelua. Tutkiessaan ilotalossa tapahtunutta kuolemantapausta hän tapaa myös bordellin salaperäisen johtajattaren. (Esitetty 2.9.2010)

## Aiheesta muualla
* Komisario De Luca  Yle.fi
* Eurodekkari: Komisario De Luca  Yle.fi
* 
* Sarjasta Rai Fiction
Lepakkokalat

**Lepakkokalat** (Ephippidae) on välskärikalojen lahkoon (Acanthuriformes) kuuluva kalaheimo. Siihen kuuluu noin 15 lajia, jotka jaetaan kahdeksaan sukuun. Ne elävät merivedessä Atlantin, Tyynenmeren ja Intian valtameren rannikoilla.

Lepakkokalat syövät yleensä planktonia ja koralliriutan pieniä selkärangattomia, joskus myös levää.

Jotkin lajit ovat urheilukalastajien suosioissa. Koralliriutoilla eläviä *[[Platax]]*-suvun kaloja pidetään joskus meriakvaarioissa.  Muihin sukuihin kuuluvat lepakkokalalajit kasvavat isokokoisiksi ja voivat hyvin vain parvina erittäin suurissa akvaarioissa.
 
## Lähteet
Etienne Mermer

**Etienne Mermer** (s. 26. tammikuuta 1977) on vanuatulainen jalkapalloilija, joka on edustanut Vanuatun jalkapallomaajoukkuetta. Hän pitää maajoukkueen maaliennätystä hallussaan ja hän on myös pelannut eniten otteluita.

## Lähteet
Daniel Sea

**Daniel Sea** (s. 1977 Malibu, Kalifornia, Yhdysvallat) on yhdysvaltalainen näyttelijä ja muusikko.

## Ura
Sea on näytellyt muun muassa transsukupuolisen Moira/Max Sweeneyn roolissa televisiosarjassa *[[L-koodi]]*. Sea esiintyi sarjassa 2006–2009. Hän on kertonut olevansa tosielämässä seksuaaliselta suuntautumiseltaan lesbo tai biseksuaali. Sea on sukupuoli-identiteetiltään muunsukupuolinen.

Sea on esiintynyt myös muun muassa elokuvassa *[[Shortbus]]*. Hän vieraili sarjassa *[[Kova laki: Erikoisyksikkö]]* vuonna 2009.

Sea on toiminut myös muusikkona ja sirkustaiteilijana. Hän on ollut mukana yhtyeissä Cypher in the Snow, Gr'ups.

## Filmografia
### Elokuvat
* *Shortbus* (2006)
* *Itty Bitty Titty Committee* (2007)
* *Don't Look Up* (2009)

### Televisiosarjat
* *[[L-koodi]]* (2006–2009) (44 jaksoa)
* *[[Kova laki: Erikoisyksikkö]]* (1 jakso)

## Lähteet

## Aiheesta muualla

* Daniela Sean viralliset kotisivut 
* 
*  
* Daniela Sea TV.com-sivustolla
Aermacchi SF.260

**Aermacchi SF.260** on italialainen koulutuslentokone, jonka ensilento tehtiin 15. heinäkuuta 1964. Koneen suunnitteli Stelio Frati alun perin Aviamilano-yhtiölle, jolta SIAI Marchetti osti valmistusluvan ja valmisti koneita kunnes Aermacchi osti yhtiön vuonna 1997. Koneita on tehty 860 kappaletta. 

Italian ilmavoimat on tilannut koneita vielä vuonna 2005 ja vuonna 2010 Alenia on aikonut koota koneita Argentiinassa Fábrica de Aviones Córdoba -tehtaalla.

Koneita on myyty mm. Sri Lankaan, jossa niitä on käytetty sisällissodassa, ja Libyaan, joka on toimittanut niitä Tšadiin. Libya osti 240 SF.360-konetta 1970-luvulla. Italia toimitti 31 konetta Rhodesian valkoiselle rotusortohallitukselle vuonna 1977. 1970-luvulla Filippiinit hankki 48 konetta korvaamaan Beech T-34A Mentor -koulukoneet. Filippiineille toimitettaneen vuonna 2010 18 uutta Alenia Aermacchi F.260E -konetta.

## Lähteet

## Aiheesta muualla

* Arys, Marc & Heerthum, Serge van. **SIAI Marchetti**, Agile Penguins in Belgian Skies, 'Flash Aviation', 2009, 978-9-0715-5322-6.
* Green, William. *The Observer's Book of Aircraft*. London. Frederick Warne & Co. Ltd., 1968.
*Aermacchi product info 
*SIAI-MARCHETTI SF-260 Owner's Association 
*SF-260 Information and Production History
David Hyrum Smith

**David Hyrum Smith** (17. marraskuuta 1844 Nauvoo, Illinois – 29. elokuuta 1904 Elgin, Illinois) myöhempien aikojen pyhien liikkeen perustajan Joseph Smithin ja hänen vaimonsa Emma Hale Smithin nuorin lapsi. David Smith syntyi noin viisi kuukautta sen jälkeen, kun hänen isänsä oli saanut surmansa kiihtyneen väkijoukon lynkkaamana 27. kesäkuuta 1844. Joulukuussa 1847 hänen äitinsä solmi avioliiton saksalaissyntyisen upseerin Lewis C. Bidamonin kanssa. David varttui Nauvoossa yhdessä äitinsä ja isäpuolensa kanssa. 

Aikuistuttuaan David Smith liittyi yhdessä äitinsä kanssa isoveljensä Joseph Smith III:n johtamaan Reorganisoituun myöhempien aikojen pyhien Jeesuksen Kristuksen kirkkoon. Hänestä tuli innokas ja menestyksekäs kirkon lähetyssaarnaaja, jonka lähetysmatkat veivät hänet Keskilänteen, Utahin territorioon ja aina Kaliforniaan asti. David Smith väitteli lähetysmatkoillaan useiden muiden kirkkokuntien edustajien kanssa, mukaan lukien Utahissa keskuspaikkaansa pitävän Myöhempien Aikojen Pyhien Jeesuksen Kristuksen Kirkon edustajat. Smith toimi myös veljensä Joseph Smith III:n neuvonantajana Reorganisoidun kirkon ensimmäisessä presidenttikunnassa. Hänen poikansa Elbert A. Smith tuli myöhemmin toimimaan kirkon ensimmäisen presidenttikunnan jäsenenä ja kirkon johtavana patriarkkana.

Smith oli erittäin taitava ja innostava laulaja, jota kutsuttiin usein lempinimellä "Israelin suloinen laulaja" (*Sweet Singer of Israel*). Taiteellisena pidetty Smith harrasti myös maalausta ja runojen kirjoittamista. Häntä kuvailtiin lahjakkaaksi, älykkääksi ja karismaattiseksi. 

Vuoden 1870 alkupuolella Smithin sairastui masennukseen, ja hänen mielenterveytensä alkoi järkkyä yhä pahemmin. Lopulta hänet toimitettiin Elginissä, Illinoisissa sijaitsevaan mielisairaalaan, jossa hän kuoli vuonna 1904. David Smithin elämäkertakirjoittajan Valeen Tippetts Averyn mukaan Smith solmi sairaalassa ollessaan intiimin suhteen Charley-nimisen miehen kanssa. Hänen masennuksensa ja mielenterveysongelmiensa alkusyynä pidetäänkin joskus hänen tukahdutettua homoseksuaalisuuttaan.
Liisa Väisänen

**Liisa Väisänen** (s. 1964 Helsinki) on Espanjassa asuva suomalainen tietokirjailija ja matkaopas.

Väisänen on koulutukseltaan filosofian maisteri kirjallisuustieteestä ja filosofian tohtori estetiikasta. Hän on väitellyt islamilaisesta taidefilosofiasta Genovan yliopistossa ja opiskellut muun muassa filosofiaa, taidehistoriaa, kirjallisuutta, estetiikkaa ja teologiaa Kairon, Sorbonnen ja Helsingin yliopistoissa. Väisäsellä on Vatikaanin hyväksymä uskonnollisten kulttuurimatkojen diplomi ja matkailun teknisen johtajan tutkinto sekä matkailualan yrittäjätutkinto Italiassa. Oppaan tutkinnon hän on suorittanut Italiassa ja matkanjohtajan tutkinnon Espanjassa. 

Väisänen on kirjoittanut kaksi uskontoa ja taidetta käsittelevää teosta yhdessä Juha Luodeslammen kanssa. Lasten Keskus Oy on julkaissut teokset *Jouluseimen tarina* (2009) ja *Uskosta taiteeseen* (2010). Väisäsen omia teoksia ovat julkaisseet Kirjapaja ja TUTORS TuBooks. Kirjapaja on julkaissut teokset *Kristilliset Symbolit, ikkuna Pyhään* (2011), *Verkkaisuuden filosofiaa* (2013), *Mitä symbolit kertovat* (2015), *Kaikki Italiani* (2017), *Kuvan tuhat sanaa* (2017),  *Enemmän Espanjaa* (2018), *Symbolien pitopöydässä* (2018), *Ranska, rakkaudella* (2019) ja *Välimeren helmet* (2021). TUTORS TuBooks on julkaissut teoksen *Girolamo Savonarola - Renessanssin toiset kasvot* (2020), josta tehdyn äänikirjan (2021) Väisänen lukee itse. SKS Kirjat julkaisi vuonna 2022 kirjan *Symbolien Helsinki* ja vuonna 2023 teoksen *Salaiset symbolit*. Vuonna 2024 ilmestyivät teokset Symbolimurhat, rituaalimurhien pitkä historia (SKS) sekä Symbolien joulu (SKS).

Muita julkaisuja: artikkeli ”Pyhä taiteessa” teoksessa *40 tapaa kohdata Pyhä* (toim. Aulikki Mäkinen & Eero Jokela, LK-kirjat 2011); *Kirja, joka muutti elämäni*, WSOY 2013. Artikkeli *Suomen symboleista* Jarno Limnellin toimittamassa teoksessa *Suomen Idea* (2016).

Väisänen on asiantuntijakäsikirjoittaja ja asiantuntia YLE televisiosarjassa Merkkien Salat. Hän on myös toiminut konsulttina ja luennoitsijana seuraavissa EU-hankkeissa: Järvi-Suomi 2006, Kainuun Etu ja Alberghi Diffusi in Italia.

## Tunnustuksia
Väisänen sai 8. marraskuuta 2010 Genovassa kaupungin vastaavan kulttuurijohtajan luovuttamana kunniaplaketin kulttuurityöstä kaupungissa. Plaketti luovutettiin Villa Imperialen historiallisessa Cambiaso-salissa, jonka historialliset kattofreskot on vastikään restauroitu entiseen loistoonsa.

Väisänen sai kirkkotaiteen Engel-palkinnon vuonna 2016.

## Lähteet

## Aiheesta muualla
* Kuusi kuvaa tietokirjailija Liisa Väisäsen elämästä, Yle Radio 1, 15.4.2023
Committee on Foreign Investment in the United States

**Committee on Foreign Investment in the United States** (**CFIUS**, lausutaan englanninkielessä kuten "sifius") on Yhdysvaltain hallituksen eri ministeriöiden yhteinen toimielin, joka myöntää ulkomaalaisomistukselle luvan, jos ulkomaista pääomaa sijoitetaan "kansallisen turvallisuuden" kannalta kriittiseksi katsottuihin yrityksiin. Sen puheenjohtaja on kauppaministeri. Siihen kuuluu 16 ministeriön edustus. Sen perusti Gerald Fordin hallinto asetuksella vuonna 1975. Ronald Reaganin hallinnon aikana sen asemaa nostettiin tai sen päätösvaltaa vähennettiin asetuksella vuonna 1988. 
 
CFIUS tekee päätöksensä ilmoitusten perusteella tai omasta aloitteestaan. Se tekee päätöksen 30 päivässä, usein ei tehdä erityisiä tarkastuksia.

CFIUS on määrätietoisempi, kun kyseessä on yrityksen osakkeiden myynti Kiinan kansantasavaltaan tai Iraniin kuin esimerkiksi Englantiin. CFIUS on aktivoinut vuoden 2005 jälkeen. Se on estänyt jopa israelilaisen oston.

## Tapauksia
* Vuonna 2005 Kiinan kansantasavallassa toimiva Lenovo osti IBMltä sen PC- ja laptop-tietokoneiden kaikki toiminnot.
* Kiinan China National Offshore Oil Corporation ostoyritys UNOCALilta kiellettiin vuonna 2005.
* Dubai Ports World yritys ostaa P&O, joka omistaa muun muassa New Yorkin sataman, kiellettiin vuonna 2006.
* NTT Communications osti Verion vuonna 2000.
* Vuonna 2005 Sequoia Voting Systems of Oaklandin osti hollantilainen Smartmatic, jolla oli sopimus Venezuelaan. Maan äänestystekniikan uusimisesta käsiteltiin tarkasti.

Vuonna 2006 2006 *New York Times*-lehden haastattelussa Reaganin hallinnon virkamies Clyde V. Prestowitz Jr. totesi tähän järjestelmästä: "Yhdysvallat tarvitsee tulevaa pääomaa kolme miljardia päivässä pitääkseen talouden käynnissä... Elekieli on kuitenkin koko ajan, että 'pysykää pois'."

## Lähteet

## Aiheesta muualla
* CFIUS page at US Treasury 
* Rahul Prabhakar, "Deal-Breaker: FDI, CFIUS, and Congressional Response to State Ownership of Foreign Firms," SSRN Working Paper Series, 5/2009
Mystic Stylez

**Mystic Stylez** on amerikkalaisen hip hop ryhmän, Three 6 Mafian, debyyttialbumi. Se julkaistiin  1995 Prophet Entertainmentin kautta.

## Kappalelista
Robbie Maddison

**Robbie Maddison** (s. 14. heinäkuuta 1981) on australialainen Freestyle motocross-ajaja. Hänellä on maailmanennätys pisimmässä hypyssä motocross-pyörällä sekä korkeimmassa hypyssä rakennuksen päälle ja alas katolta.

Maddison aloitti FMX:ssä kilpailemisen vuosituhannen alussa ja voitti Australiassa kilpailun "King of the Coast" vuosina 2003, 2004 ja 2005. Vuonna 2008 hän sijoittui Red Bull X-Fighters -kiertueella toiseksi. Myös vuonna 2009 Maddison oli kokonaiskiertueen toinen.

Maddison tunnetaan huimapäisistä maailmanennätyksistään. Vuonna 2007 hän teki maailman pisimmän hypyn 500-kuutioisella Hondallansa. Hypyn pituus oli 99 metriä. Vuosien 2008 ja 2009 vaihteessa Maddison teki uuden ennätyksen hyppäämällä Las Vegasin riemukaaren päälle ja sieltä alas Red Bull New Year No Limits -tapahtumassa. Hypyn korkeus oli n. 35 metriä ja alastulon n. 30 metriä.
Hell to Pay (albumi)

**Hell to Pay** on The Jeff Healey Bandin toinen studioalbumi vuodelta 1990. Albumin on tuottanut Ed Stasium ja julkaissut Arista Records.

Albumi on omistettu Richard Hahnin muistolle.

## Kappaleet

Sivu 1

# Full Circle (J. Healey / J. Rockman / T. Stephen) – 4:11
# I Think I Love You Too Much (M. Knopfler) – 6:27
# I Can't Get My Hands on You (J. Healey) – 3:40
# How Long Can a Man Be Strong (J. Scott / S. Cropper) – 4:25
# Let It All Go (J. Hiatt) – 3:42
# Hell to Pay (J. Healey / J. Rockman / T. Stephen) – 3:53

Sivu 2

# While My Guitar Gently Weeps (G. Harrison) – 5:13
# Something to Hold on to (J. Healey) – 3:56
# How Much (G. Sutton / D. Tate) – 4:46
# Highway of Dreams (J. Healey / J. Rockman / T. Stephen) – 4:47
# Life Beyond the Sky (J. Healey / J. Rockman / T. Stephen) – 4:56

Kappaleiden julkaisuyhtiöt:

* See The Light Music Inc. BMI (A1, A3, A6, B2, B4, B5)
* Straitjacket Songs, Almo Music Corp. ASCAP (A2)
* Ackee Music, Inc., Left Handed Songs ASCAP / Chrysalis Music, Midnight Hour Music BMI (A4)
* Whistling Moon Travellers Music & Carrers Music, Inc. BMI (A5)
* Zero Productions Inc. BMI U.S.A:ssa ja Harrisongs Ltd. PRS muualla (B1)
* Irving Music, Inc., Doolittle Music, Ackee Music, Inc., John Daniel Tate Music ASCAP (B3)

## Muusikot

The Jeff Healey Band

* Jeff Healey – laulu, kitara
* Joe Rockman – bassokitara, taustalaulu
* Tom Stephen – rummut

Lisäksi mukana ovat:

* George Harrison – taustalaulu ja akustinen kitara (B1)
* Jeff Lynne – taustalaulu ja akustinen kitara (B1)
* Mark Knopfler – taustalaulu ja kitara (A2)
* Paul Shaffer – kosketinsoittimet
* Bobby Whitlock – Hammond B3 (A1, A2, A4, A5)
* Sass Jordan – taustalaulu
* Kat Dyson – taustalaulu

## Tuotanto

Albumi on äänitetty ja miksattu tammi-helmikuussa 1990 Morin Heightsin Le Studiossa.

Tuottajana ja miksaajana on ollut Ed Stasium, äänittäjänä ja apulaismiksaajana Paul Hammingson sekä apulaisäänittäjänä Simon Pressey.

Muista kappaleista poiketen "Let It All Go" on remiksattu New York Cityssä Right Track Recording –studiossa. Stasiumin apuna ovat olleet Hammingson ja Michael White.

Masteroinnin on tehnyt Greg Calbi Sterling Sound –studiossa.

A&R on Mitchell Cohen.

Levykannen ulkoasusta on vastannut Maude Gilman, valokuvat on ottanut Dimo Safari ja stylistinä on toiminut Lynne Ryan.

## Lähteet

* The Jeff Healey Band LP *Hell to Pay* (Arista Records 210815, 1990)
Arguskalat

**Arguskalat** (Scatophagidae) on välskärikalojen heimo. Siihen kuuluu neljä lajia, jotka jaetaan kahteen sukuun. Ne elävät murto- ja merivedessä Aasian, Australian ja Afrikan rannikoilla

Joitakin arguskaloja kasvatetaan murtovesiakvaarioissa. Ne voivat tulla 20 vuoden ikäisiksi.

## Lajit

Suku Scatophagus
*Arguskala (*Scatophagus argus*)
*Tiikeriarguskala (*Scatophagus tetracanthus*)

Suku Selenotoca
*Raita-arguskala (*Selenotoca multifasciata*)
*Selenotoca papuensis

## Lähteet

## Aiheesta muualla
*
James Badge Dale

**James Badge Dale** (s. 1. toukokuuta 1978 New York) on yhdysvaltalainen näyttelijä, joka tunnetaan muun muassa televisiosarjoista *[[24 (televisiosarja)|24]]* ja *[[The Pacific: Tyynenmeren taistelutoverit]]*.

## Filmografia

## Aiheesta muualla
*
Mihail Nikitin

**Mihail Aleksandrovitš Nikitin** (, s. 26. marraskuuta 1971) on venäläinen ammattilaisjalkapalloilija. Hän teki debyyttinsä vuonna 1991 FC Sokol Saratovissa. Nikitin on 178 senttiä pitkä.

## Lähteet
Tapio Pukki

**Tapio Pukki** (s. 26. elokuuta 1983) on suomalainen ampumahiihtäjä, joka on kotoisin Loimaalta ja edusti urallaan urheiluseura Loimaan Jankkoa. Tapio Pukki on yhteiskuntatieteiden maisteri. Hän on työskennellyt Suomen Ampumahiihtoliitto ry:ssä nuorisopäällikkönä vuodesta 2012 ja toiminnanjohtajana vuodesta 2018.

Pukki on voittanut muun muassa pikamatkan ja takaa-ajon SM-hopeaa 2010.

Pukki edusti Suomea Östersundin MM-kilpailuissa 2008. Hän sijoittui pikamatkalla 87:nneksi ja kuului 14:nneksi sijoittuneeseen Suomen viestijoukkueeseen. 

## Lähteet

## Aiheesta muualla
* http://www.bucksteam.net/
Entertainment Technology Center

**Entertainment Technology Center** (ETC) on Carnegie Mellon -yliopiston osasto, josta vastaavat taiteiden ja tietojenkäsittelytieteiden tiedekunnat. Se sijaitsee Pittsburgh Technology Centerissä ja tarjoaa kaksivuotista viihdeteknologian maisteriohjelmaa.

Ulkopuolinen neuvoa-antava lautakunta suositteli Carnegie Mellonin rehtori Jared Cohonille, että yliopiston tulisi käyttää hyödykseen sen laajan tietopohjan digitaalisesta kerronnasta ja uudesta viihdeteknologiasta. Suosituksen mukaisesti ETC perustettiin syksyllä 1998. Taiteiden ja tietojenkäsittelytieteiden tiedekunnat saivat osaston yhteishallintaansa. Osaston ensimmäiset johtajat olivat draaman professori Donald Marinelli ja tietojenkäsittelytieteiden professori Randy Pausch.

## Lähteet

## Aiheesta muualla
*Entertainment Technology Centerin kotisivut
Säynäjärvi

**Säynäjärvi** voi tarkoittaa seuraavia:

## Paikkakuntia

* Säynäjärvi, kulmakunta Kangasalla
* Säynäjärvi, kulmakunta Pälkäneellä

## Järviä
* Säynäjärvi, järvi Hämeenlinnassa
* Säynäjärvi, järvi Juvalla
* Säynäjärvi, järvi Kangasalla
* Säynäjärvi, järvi Kolarissa
* Säynäjärvi, järvi Kuhmossa
* Säynäjärvi, järvi Lammilla
* Säynäjärvi, järvi Mänttä-Vilppulassa
* Säynäjärvi, järvi Orivedellä
* Säynäjärvi, järvi Pälkäneellä

## Henkilöitä

* Ruth Säynäjärvi (1913–1990), suomalainen työterveyshuollon kehittäjä ja terveydenhuoltoneuvos.
Arlit (departementti)

**Arlit** on departementti Nigerin Agadezin alueella. Se sijaitsee alueen lounaisosassa Aïrvuoristossa. Departementin pinta-ala on 216&nbsp;774 neliökilometriä. Asukkaita on 148&nbsp;700 henkeä (vuonna 2010, arvio).

Departementin hallinnollinen keskus on Arlitin kaupunki. Sen lisäksi siihen kuuluu neljä maalaiskuntaa: Dannet, Gougaram, Iférouane ja Timia.

Seudulla sijaitsevat Arlitin ja Akokanin uraanikaivokset. Paikallisia elinkeinoja ovat keinokasteluun perustuva puutarhaviljely ja karjanhoito. Osa alueesta on täysin asumatonta autiomaata.

## Lähteet
André Clot

**André Clot** (1909–2002) oli ranskalainen historioitsija ja kirjailija.

## Kirjallisuus
* *L’Espagne musulmane. VIIIe–XVe siècle.* Perrin, Paris 1999, 
* *L'Egypte des Mamelouks: L'empire des esclaves 1250-1517*, Perrin, 1999, 
* *Les Grands Moghols: Splendeur Et Chute, 1526-1707 *. Plon, 1993, 
* *Mehmed II, le conquérant de Byzance (1432-1481)*. Perrin,1990, 
* *Haroun al-Rachid et le temps des "Mille et une nuits".* Fayard, Paris 1986, 
* *Soliman Le Magnifique*, Fayard, Paris, 1983, 469 p.,
Carnegie Mellon School of Computer Science

**Carnegie Mellon School of Computer Science** on Carnegie Mellon -yliopiston tietojenkäsittelytieteiden tiedekunta. U.S. News & World Report listasi vuonna 2010 Carnegie Mellonin tietojenkäsittelyopetuksen Yhdysvaltain parhaimmaksi Massachusetts Institute of Technologyn, Stanfordin yliopiston ja Berkeleyn Kalifornian yliopiston kanssa.

Carnegie Mellonin tietojenkäsittelytieteiden laitos perustettiin heinäkuussa 1965, ja se oli ensimmäisiä laatuaan Yhdysvalloissa. Ensimmäinen koulutusohjelma alkoi lokakuussa 1965, ja siitä kiinnostui useita opiskelijoita monilta eri aloilta. Laitos kuului alkujaan luonnontieteiden tiedekuntaan. Tietojenkäsittelytieteen tutkimusalueet monipuolistuivat 1980-luvun puolivälissä. Laitoksella alettiinkin tutkia mahdollisuutta laajentua omaksi tiedekunnakseen. Vuonna 1988 laitos muodostui omaksi tiedekunnakseen.

Tiedekuntaan kuuluu seitsemän laitosta: tietojenkäsittelytieteiden laitos, ihmisen ja tietokoneen vuorovaikutuksen instituutti, ohjelmistotutkimuksen instituutti, Lanen laskennallisen biologian keskus, kieliteknologian instituutti, koneoppimisen laitos ja robotiikan instituutti.

## Lähteet

## Aiheesta muualla
*Tiedekunnan kotisivut
Rose Rollins

**Rose Rollins** (s. 30. huhtikuuta 1981 Berkeley, Kalifornia, Yhdysvallat) on yhdysvaltalainen näyttelijä ja malli.
 
## Ura
Rose Rollins syntyi Berkeleyssä Kaliforniassa, mutta kasvoi New Yorkissa. Hän teki nuorena mallintöitä. Rollins muutti Los Angelesiin opiskellakseen näyttelemistä. Hän sai ensimmäisen televisioroolinsa sarjasta *[[West Wing]]* vuonna 1999. Hän esiintyi sarjassa kahdessa jaksossa. Rollins esitti sotilas Tasha Williamsia televisiosarjassa *[[L-koodi]]* vuosina 2007–2008. Hän on esiintynyt myös muun muassa elokuvissa *[[13 Moons]]* ja *[[Vaarallinen tehtävä III]]* ja televisiosarjassa *[[C.S.I. New York]]*.

## Filmografia
### Elokuvat
**[[13 Moons]]* (2002) - Sanandra 
**[[Teräskehä]]* (*Undisputed*, 2002) - Tawnee Rawlins
**Nobody Wants Your Film* (2005) (dokumentti) - oma itsensä
**[[Something New (elokuva)|Something New]]* (2006) - Lauren 
**[[Vaarallinen tehtävä III]]* (2006) - Ellie
**I Thought of You* (2006) - Betty Davis 
**Girltrash!* (2007) - Monique Jones 
**Blind Man* (2007) - Summer

### Televisiosarjat
**The West Wing* (1999) - Suzanne (2 jaksoa)
**Nikki and Nora* (2004) - poliisi (1 jakso)
**Dr. Vegas* (2005) - Amanda (1 jaksoa)
**In Justice* (2006) - Victoria (4 jaksoa)
**[[L-koodi]]* (2007–2009) - Tasha Williams (28 jaksoa)
**[[C.S.I. New York]]* (2009) - Beth Garrett (1 jakso)
**Miami Medical* (2010) - Meg Baxter (1 jakso)
**Chase* (2010) - Daisy Ogbaa 

## Lähteet

## Aiheesta muualla
* 
* Rose Rollins TV.com-sivustolla
ERCO Ercoupe

**ERCO Ercoupe** oli yhdysvaltalainen alun perin siviilikoulukone, joka kehitettiin 1930-luvulla. Sen kehitti Engineering and Research Corporation (ERCO), mutta koneella on ollut useita valmistajia vuoteen 1967 asti.

NACA avusti koneen suunnittelussa mm. siten, että sen suunnittelija oli Fred Weick, joka oli NACAn aeronautiikkaryhmän päällikkö. Koneen ensimmäinen versio oli W-1. Weick lähti NACAsta vuonna 1936 ja liittyi ERCO-yhtiöön. Hän jatkoi W-1:n kehittelyä. Lokakuussa W-1A, eli ERCO 310 lensi ensimmäisen kerran. Se sai nimen "Ercoupe". Kone tuli suosituksi heti. Kone oli suunniteltu sellaiseksi, ettei se meni syöksykierteeseen, josta palautuminen koneella, jolla ei ole polkimia peräsinohjaukseen olisikin ollut vaikeaa.

ERCO Ercoupe 415 koneita ehdittiin tehdä 112 ennen Yhdysvaltojen liittymistä toiseen maailmansotaan. Konetta alettiin myydä asevoimille, kauppansa teki 415 kappaletta.

Sotatilausten jälkeen yhtiö palasi siviilimarkkinaan, mm. Länsi-Euroopassa.

## Lähteet

 
## Aiheesta muualla

* Ercoupe Owners Club homepage
* Alon Aircoupe aircraft information page
* Ercoupe mailing list 
* Ercoupe flying, information and photos
* "Abandoned & Little-Known Airfields: Maryland: Central Prince George's County area" , by Roger Freeman, *Abandoned & Little-Known Airfields*, retrieved January 13, 2006
* "CAC Manuscripts: MS 162", by Marilyn Levinson, *Center for Archival Collections, [[Bowling Green State University]]*, retrieved January 15, 2006
* "College Park Aviation Museum: History: ERCO" , *[[College Park Aviation Museum]]*, retrieved January 12, 2006
* "ERCO Ercoupe" , by Roger Guillemette, *US Centennial of Flight Commission*, retrieved January 12, 2006
* "ERCO 415-C Ercoupe" , *[[National Air and Space Museum]]*, retrieved January 12, 2006
* "American airplanes: Ab - Ak", *Aerofiles*, retrieved January 15, 2006 
* "American airplanes: Al - Av", *Aerofiles*, retrieved January 15, 2006 
* "American airplanes: Ea - Ew", *Aerofiles*, retrieved January 15, 2006 
* "American airplanes: Fa - Fu", *Aerofiles*, retrieved January 15, 2006
Petosten kehässä

**Petosten kehässä** on Volker Schlöndorffin ohjaama saksalais-ranskalainen sotaelokuva vuodelta 1981. Elokuva kertoo sotareportterin kokemuksista Beirutissa. Elokuva kuvattiin aidoilla tapahtumapaikoilla Beirutissa, joten siinä näkyvät sodan tuhot ovat aitoja.

## Rooleissa

## Lähteet
Superfly

**Superfly** voi tarkoittaa seuraavia:
* *[[Super Fly (vuoden 1972 elokuva)|Super Fly]]*, vuoden 1972 elokuva
* *[[Superfly (vuoden 2018 elokuva)|Superfly]]*, vuoden 2018 elokuva, joka on uusintaversio vuoden 1972 elokuvasta
* Jimmy Snuka, showpainija
* Superfly, japanilainen yhtye
** *[[Superfly (albumi)|Superfly]]*, yhtyeen albumi
Jared Cohon

**Jared Leigh Cohon** (1947–2024) oli yhdysvaltalainen insinööri ja professori, joka toimi Carnegie Mellon -yliopiston kahdeksantena rehtorina 1997–2013.

Cohon suoritti alemman korkeakoulututkinnon yhdyskuntatekniikasta Pennsylvanian yliopistosta vuonna 1969. Kolme vuotta myöhemmin hän sai maisterin paperit Massachusetts Institute of Technologystä, jossa hän väitteli tohtoriksi vuonna 1973. Samana vuonna Cohon aloitti ympäristötekniikan professorina Johns Hopkinsin yliopistossa, jossa hän työskenteli vuoteen 1992 asti. Vuodet 1992–1997 Cohon oli Yalen yliopiston metsätaloustieteiden ja ympäristötutkimuksen tiedekunnan dekaani ja professori.

Presidentti Bill Clinton nimesi Cohonin vuonna 1995 U.S. Nuclear Waste Technical Review Boardiin. Kaksi vuotta myöhemmin hänet valittiin toimiston puheenjohtajaksi. Vuonna 1996 Cohonille myönnettiin Joan Hodges Queneau Award, joka annetaan insinööritieteen saavutuksesta ympäristönsuojelussa.

Cohonista tuli Carnegie Mellon -yliopiston rehtori vuonna 1997. Hänen hallintoaikanaan yliopistoon rakennettiin uusia rakennuksia ja laboratorioita. Yliopisto perusti myös uusia kampuksia Kalifornian Piilaaksoon ja Qatariin. 16 vuoden jälkeen Cohon luopui rehtorin virasta 2013, ja hänen seuraajakseen valittiin Subra Suresh.

## Lähteet
Soome ulme

**Soome ulme: Ulmeantoloogia** on virolaisen Skarabeus-kustantamon vuonna 2008 julkaisema antologia, joka sisältää kuuden suomalaisen kirjoittajan aikaisemmin ilmestyneitä novelleja. Kokoelman on toimittanut ja kääntänyt Arvi Nikkarev.

## Sisältö
* Johanna Sinisalo: *Lendav Hollandlane* (Lentävä hollantilainen)
* M. G. Soikkeli: *Berliini näitelavad* (Jännittävää olisi nähdä pihalla dinosauruksia)
* Johanna Sinisalo: *Baby Doll* (Baby Doll)
* Petri Salin: *Kuninga kogutud hullused* (Kuninkaan kootut hulluudet)
* Petri Salin: (Kui) *Zirma on olemas* ((Jos) Zirma on)
* Jenny Kangasvuo: *Igas lihatükis on tahe* (Kaikessa lihassa on tahto)
* Jenny Kangasvuo: *Merelaine naha all* (Aalto nahan alla)
* Anne Leinonen: *Tss, tss! tegid need* (Shh shh, ne sanoivat)
* Anne Leinonen: *Teislane* (Toisinkainen)
* Susi Vaasjoki: *Jutumeister* (Taruntekijä)

## Lähteet
Rheinturm

**Rheinturm Düsseldorf** on 240,50 metriä korkea televisio- ja radiotorni Nordrhein-Westfalenin osavaltion pääkaupungissa Düsseldorfissa Saksassa. Rheinturm on Düsseldorfin korkein rakennus. Sen rakennustyöt alkoivat vuonna 1979 ja loppuivat vuonna 1981. Tornin avajaisjuhlia vietettiin 1. joulukuuta 1981. Rheinturmissa on näköalatasanne ja pyörivä ravintola 172,5 metrin korkeudessa. 22&nbsp;500 tonnin painoinen torni on rakennettu betonista.

Rheinturmissa on saksalaisen arkkitehdin Horst H. Baumannin suunnittelema valoveistos nimeltä *Lichtzeitpegel*, joka näyttää kellonajan. Se on maailman suurin digitaalikello.

## Lähteet

## Aiheesta muualla

*Rheinturm.de
Propeller

**Propeller** on Tallinnassa vuonna 1980 perustettu virolainen punkyhtye.

Yhtyeen esiintyminen vuonna 1980 jalkapallostadionilla Tallinnassa aiheutti mellakoita, joissa kaadettiin raitiovaunuja ja tuhottiin poliisiautoja. Tapahtuman jälkeen yhtye kiellettiin ja sen jäsenet perustivat uuden *Kaseke*-nimisen yhtyeen, joka muutti myös musiikkinsa tyylilajia punkista progressiiviseen fuusiorockiin.

## Jäsenet
*Urmas Alender – laulu
*Peeter Volkonski – laulu
*Peeter Määrits – laulu
*Ain Varts – kitara
*Ivo Varts – rummut
*Priit Kuulberg – basso
*Riho Sibul – kitara
*Peeter Malkov – laulu, huilu
*Albert Trapeež – runous 

## Lähteet
Liberaalinen liitto (Liettua)

**Liberaalinen liitto** () oli liettualainen puolue, joka oli toiminnassa vuosina 1990-2002. Puolue lakkautettiin sen yhdistyessä Liberaalien ja keskustan liiton osaksi. Ideologialtaan se kannatti liberalismia ja yksilön vapautta.
Verena Sailer

**Verena Sailer** (s. 16. lokakuuta 1985 Illertissen) on saksalainen pikajuoksija.

Sailer saavutti alle 23-vuotiaiden EM-kilpailuissa Erfurtissa 2005 100 metrin juoksussa pronssia ajalla 11,53 ja 4&nbsp;×&nbsp;100 metrin viestissä hopeaa. Debrecenissä 2007 hän voitti saman ikäluokan 100 metrin Euroopan-mestaruuden vastatuulituloksella 11,66 ja sai hopeaa pikaviestissä.

Sailer edusti Saksaa Pekingin olympialaisissa 2008. Hän kilpaili 4&nbsp;×&nbsp;100 metrin viestijoukkueessa yhdessä Anne Möllingerin, Cathleen Tschirchin ja Marion Wagnerin kanssa. Finaalissa he juoksivat viidenneksi ajalla 43,28 sekuntia. Hän sai Torinon sisäratojen EM-kilpailuissa 2009 pronssia 60 metrillä ajalla 7,22. Yleisurheilun MM-kisoissa 2009 hän pääsi välieriin 100 metrillä juostuaan ajan 11,24. Hän juoksi neljännellä osuudella 4&nbsp;×&nbsp;100 metrin viestijoukkueessa, joka sai pronssia kauden parhaalla ajalla 42,87 sekuntia.

Barcelonan EM-kilpailuissa 2010 Sailer voitti kultaa 100 metrillä juostuaan uuden ennätyksensä 11,10 sekuntia. Helsingin EM-kilpailuissa 2012 hän juoksi ankkuriosuuden Saksan voittaessa pikaviestin Euroopan-mestaruuden ajalla 42,51. Lisäksi hän oli kuudes 100 metrillä. Lontoon olympialaisissa hän karsiutui 100 metrin välierissä ja kuului viidenneksi sijoittuneeseen Saksan pikaviestijoukkueeseen. Göteborgin EM-hallikilpailuissa 2013 hän sijoittui 60 metrillä kahdeksanneksi. Prahan sisäratojen EM-kilpailuissa 2015 hän saavutti pronssia 60 metrillä ajalla 7,09. Pekingin MM-kilpailuissa 2015 hän karsiutui 100 metrin alkuerissä ja oli pikaviestissä viides.

## Henkilökohtaiset ennätykset
:Lähde: IAAF
;Ulkoradat
*100 metrin juoksu: 11,02 (2013)
;Sisäradat
*60 metrin juoksu: 7,08 (2015)

## Lähteet

## Aiheesta muualla

*Verena Sailerin kotisivut
Johanna Viitanen

**Johanna Viitanen** (s. 1975) on suomalainen kirjailija ja kustannustoimittaja. Hän kirjoittaa tietokirjallisuuden lisäksi proosaa ja lyriikkaa.

Viitanen on työskennellyt myös maatalouslomittajana hevostalleilla, mitä hän pitää hyödyllisenä alan kirjoittamistyön kannalta. Hän kertoo olevansa kuitenkin ennen kaikkea tietokirjailija, ei "hevostietokirjailija", koska hän haluaa tuoda teoksiinsa vahvan painotuksen myös muihin aiheisiin, kuten luonnontieteisiin ja luontokasvatukseen.

## Teokset
* *Góðráð : islanninhevosen nimet ja nimeämisperinteet* / Linda Bergström & Johanna Viitanen. Suomen islanninhevosyhdistyksen jalostusvaliokunta, 2005  
* *Hevosen värit* / Johanna Viitanen; kuvitus: Johanna Viitanen ja Paula Martiskainen]. Vudeka, cop. 2007  
* *Täyttä laukkaa: Tuomarinkylän ratsastuskoulu 1968-2008*,  juhlakirja / toim. Johanna Viitanen; toimitustyöryhmä: Karin Aalto ja Tina Schoultz. Tuomarinkylän ratsastuskoulu cop. 2008 
* *Hekla säntää kesään* / Saara Niemi & Johanna Viitanen. Vudeka, 2009  
* *Pennejä taivaasta ja muita istuntaharjoituksia* / Eerika Häkkinen & Johanna Viitanen; valokuvat: Johanna Viitanen. Vudeka, 2009  
* *Pieni kauhukauppa ja muita mielikuvaharjoituksia* / Eerika Häkkinen & Johanna Viitanen; valokuvat: Johanna Viitanen. Vudeka, 2010 
* *Heklan kuusi päivää* / Saara Niemi & Johanna Viitanen. Vudeka, 2011  
* *Hiekkaan kadonneet jäljet* / Johanna Viitanen. Minerva, 2013 
* *Pihatto – jos hevonen saisi valita* / Johanna Viitanen. Vudeka, 2013 
* *Yhtä merta: vähäisten ja kadonneiden runot* / Johanna Viitanen. Tekstimuusa, 2014 
* *Eläimen likiarvo: runoja* / Johanna Viitanen. Tekstimuusa, 2015 

## Lähteet

## Aiheesta muualla
*Johanna Viitasen kotisivut
Aleksandras Abišala

**Aleksandras Abišala** (s. 28. joulukuuta 1955, Inta, Venäjän SFNT) on entinen liettualainen poliitikko ja Liettuan pääministeri. Hän toimi pääministerinä noin neljän kuukauden ajan vuonna 1992. 

Vuodesta 2007 Abišala on toiminut liiketoimintaa konsultoivan yrityksen toimitusjohtajana.  

## Lähteet

## Aiheesta muualla
*[Aleksandras Abišala [Seimas]in sivuilla]
Tyrosinaasi

**Tyrosinaasi** on hapettava entsyymi, joka toimii katalysaattorina melaniinin muodostamisessa tyrosiinista. Se lisää tumman pigmentin syntymistä. Toimiakseen tyrosinaasi tarvitsee hapettuneen ympäristön. Kosmeettiset vaalentaja-aineet estävät tyrosinaasin toimimisen. Antioksidantit, esimerkiksi askorbiinihappo (C-vitamiini) pystyvät tehokkaasti haittaamaan tyrosinaasin toimintaa. Myös sianpuolukasta eristettävä arbutiini on tehokas tyrosiinin vaikutuksen estäjä.

OCA1-tyypin albinismiin liittyy tyrosinaasia koodaavan Tyr-geenin muutos, joka OCA1A-tyypeissä estää ja muissa OCA1-tyypeissä vähentää ratkaisevasti toimivan tyrosinaasientsyymin muodostumista. Elintarviketeollisuudessa tyrosinaasia käytetään veden sitomiseen lihaan.

Tyrosinaasin entsyyminumero on EC 1.14.18.1 ja CAS-numero 9002-10-2.

## Lähteet

## Aiheesta muualla
*UV-säteilyn biologisia ja terveydellisiä vaikutuksia stuk.fi  
*Brenda: Information on EC 1.14.18.1 - tyrosinase 
*Kyoto Encyclopedia of Genes and Genomes (KEGG): Tyrosinase, EC 1.14.18.1
Splice

**Splice** on 2009 valmistunut kanadalais-ranskalainen tieteis- ja kauhuelokuva, jonka on ohjannut Vincenzo Natali. Adrien Brody ja Sarah Polley esittävät tutkijapariskuntaa, joka alkaa yhdistellä ihmisen DNA:ta keräämäänsä eläinten geenivarantoon.

## Rooleissa

## Arvioita
Episodi-lehdessä neljä kriitikkoa antoi elokuvalle pisteitä keskiarvona 3,50.

## Lähteet

## Aiheesta muualla

### Arvostelut
* 
*
Bronislovas Lubys

**Bronislovas Lubys** (8. lokakuuta 1938 Plungė, Liettua – 23. lokakuuta 2011 Druskininkai, Liettua) oli liettualainen yrittäjä, Liettuan pääministeri ja yksi Liettuan valtion palauttamislain allekirjoittaneista. Viimeksi Lubys toimi Acheman toimitusjohtajana ja pääosakkaana. Elokuusta 2008 lähtien Lubys oli uutislehti *[[Veidas]]in* mukaan varallisuudeltaan rikkain liettualainen.

## Lähteet

## Aiheesta muualla
* Bronislovas Lubys Plungėn kunnallispiirin sivuilla
Extremadura UD

**Extremadura Unión Deportiva** on jalkapalloseura, joka tulee Almendralejon kaupungista Espanjasta. Seura on perustettu vuonna 2007, ja sen edustusjoukkue pelaa maan kolmanneksi korkeimmalla sarjatasolla Primera Federaciónissa. Sen kotistadionina toimii 12&nbsp;580-paikkainen Estadio Francisco de la Hera. Samasta kaupungista tulee myös toinen joukkue CF Extremadura.

Joukkue nousi ensi kertaa Segunda División B:hen kaudeksi 2010–2011.

## Aiheesta muualla
* Seuran virallinen kotisivusto
Besal Mk 2

**Besal Mk 2** oli BSA -asetehtaan pääinsinöörin H. Faulkonerin kehittämä tuliase, joka pohjautui valmistuksen monimutkaista prosessia vaativaan Bren -pikakivääriin. Aseesta oli valmistettu kaksi versioita, joista ensimmäinen (*Mk 1*) oli luurankoperäinen ja josta toinen (*Mk 2*), tavallinen puuperäinen.
## Lähteet
Ultimax 100

**Ultimax 100** on Singaporessa suunniteltu tuliase, joka on Singaporen sekä muutaman muun valtion armeijan käytössä oleva pikakivääri. Ase käyttää kiertyvää sulkujärjestelmää ja se ampuu lukko auki. Ultimax 100 toimii ainoastaan sarjatulella.

## Maat jotka käyttävät tai ovat käyttäneet kyseistä asetta
* Bosnia ja Hertsegovina (Etelä-Eurooppa)
* Brunei (Kaakkois-Aasia)
* Fidži (Tyynimeri)
* Filippiinit (Kaakkois-Aasia)
* Honduras (Väli-Amerikka)
* Indonesia (Kaakkois-Aasia)
* Kroatia (Etelä-Eurooppa)
* Kypros (Lounais-Aasia)
* Marokko (Pohjois-Afrikka
* Papua-Uusi-Guinea (Australia)
* Peru (Etelä-Amerikka)
* Singapore (Kaakkois-Aasia)
* Slovenia (Keski-Eurooppa)
* Zimbabwe (Eteläinen Afrikka)

## Lähteet